##### **Stredná odborná škola pedagogická, SNP 509/116, 039 01 Turčianske Teplice**

##### **K R I T É R I Á**

**pre prijímanie do dvojročného pomaturitného kvalifikačného štúdia pre uchádzačov s ukončeným úplným stredným odborným alebo všeobecnýmvzdelaním do študijného odboru 7649 N učiteľstvo pre materské školy a vychovávateľstvo pre školský rok 2022/2023.**

Riaditeľka Strednej odbornej školy pedagogickej v Turčianskych Tepliciach podľa § 69 ods. 4 zákona č. 245/2008 o výchove a vzdelávaní a o zmene a doplnení niektorých zákonov v znení neskorších predpisov a po prerokovaní v pedagogickej rade školy dňa 25. 04. 2022 určuje tieto kritéria pre prijímanie uchádzačov na štúdium:

1. Prijímacia skúška v študijnom odbore 7649 N učiteľstvo pre materské školy a vychovávateľstvo pozostáva z overenia špeciálnych schopností, zručností a nadania potrebných na zvládnutie študijného odboru 7649 N učiteľstvo pre materské školy a vychovávateľstvo. Obsah a rozsah prijímacej skúšky je stanovený vzdelávacími štandardmi štátneho vzdelávacieho programu odboru vzdelávania v základnej škole v predmetoch slovenský jazyk a literatúra, hudobná výchova, výtvarná výchova a telesná a športová výchova. Jednotlivé časti prijímacej skúšky sa hodnotia bodovou stupnicou.

**Jazykové schopnosti minimálne 15 bodov maximálne 50 bodov**

- spisovná výslovnosť 0 – 10 bodov

- artikulácia 0 – 10 bodov

- kultúra reči 0 – 10 bodov

- komunikačné a jazykové schopnosti a zručnosti 0 – 20 bodov

**Hudobné schopnosti minimálne 15 bodov maximálne 50 bodov**

- hlasové schopnosti 0 – 15 bodov

- hudobný sluch 0 – 20 bodov

- hudobná predstavivosť a pamäť 0 – 10 bodov

- rytmické cítenie 0 – 5 bodov

**Výtvarné schopnosti minimálne 15 bodov maximálne 50 bodov**

- kompozícia predmetov na ploche 0 – 20 bodov

- proporcie a mierka predmetov 0 – 20 bodov

- zachytenie svetla a tieňa 0 – 10 bodov

**Pohybové schopnosti minimálne 15 bodov maximálne 50 bodov**

- pohybová výkonnosť a telesná zdatnosť 0 – 10 bodov

- pohybové a športové zručnosti 0 – 20 bodov

- pohybová zostava s hudobným motívom 0 – 20 bodov

Celkový výsledok skúšok minimálne 60 bodov maximálne 200 bodov

----------------------------------------------------------------------------------------------------------------

1. Výsledok prijímacej skúšky sa vyjadruje bodovou hodnotou, ktorá je súčtom bodového hodnotenia jednotlivých častí prijímacej skúšky. Na základe dosiahnutých výsledkov všetkých uchádzačov bude zostavené celkové poradie.
2. V prípade rovnosti bodov rozhodujú o prijatí výsledky v jednotlivých častiach prijímacej skúšky v nasledujúcom poradí: jazykové, hudobné, výtvarné, pohybové schopnosti.
3. Kritériom pre úspešné vykonanie prijímacej skúšky je dosiahnutie minimálne 60 bodov z celkového možného počtu 200 bodov, pričom musí uchádzač vyhovieť najmenej v troch jednotlivých častiach prijímacej skúšky, t. z., že v jednotlivých častiach prijímacej skúšky musí získať aspoň minimálny počet bodov.
4. Uchádzač, ktorý dosiahne v jednej časti talentovej skúšky **menší počet ako minimálny počet 15 bodov** nevyhovel kritériám prijímacej skúšky a nemôže byť prijatý.
5. Do študijného odboru sa prijímajú uchádzači s dobrým zdravotným stavom. Zdravotnú spôsobilosť uchádzača na štúdium overuje a potvrdzuje na tlačive prihlášky na štúdium všeobecný lekár alebo v osobitných, odôvodnených prípadoch odborný lekár. Do študijného odboru 7649 N učiteľstvo pre materské školy a vychovávateľstvo nemôže byť prijatý uchádzač, ktorý má nekorigovateľné poruchy reči, je oslobodený od telesnej výchovy, trpí poruchami farbocitu, má vážne sluchové a zrakové postihnutie.
6. Uchádzač so zdravotným znevýhodnením (telesné, zrakové, sluchové postihnutie) pripojí k prihláške na štúdium vyjadrenie lekára o vhodnosti vzdelávania v študijnom odbore.
7. V prípade zmenenej pracovnej schopnosti uchádzača doloží k prihláške na štúdium lekárske posúdenie zdravotnej spôsobilosti uchádzača na štúdium.
8. V školskom roku 2022/2023 otvára Stredná odborná škola pedagogická v Turčianskych Tepliciach v dvojročnom pomaturitnom kvalifikačnom štúdiu popri zamestnaní pre uchádzačov s ukončeným úplným stredným odborným alebo všeobecným vzdelaním v študijnom odbore 7649 N učiteľstvo pre materské školy a vychovávateľstvo 1 triedu s celkovým počtom prijatých uchádzačov 30. Prijímacia skúška sa uskutoční v dňa 24. júna 2022.
9. Termín na doručenia prihlášky na štúdium je do 31. 05. 2022.

**Záverečné ustanovenia.**

1. Zoznam uchádzačov podľa výsledkov prijímacieho konania bude zverejnený na webovej stránke školy (www.sosptr.edupage.org).
2. Rozhodnutie o prijatí alebo neprijatí uchádzačov odošle riaditeľstvo školy najneskôr do 28. 06. 2022.
3. Odvolanie sa podáva u riaditeľky Strednej odbornej školy pedagogickej, SNP 509/116, 039 01 Turčianske Teplice. O odvolaní rozhoduje Žilinský samosprávny kraj, odbor školstva a športu v Žiline.

V Turčianskych Tepliciach dňa 25. 04. 2022

Ing. Katarína Hanková

riaditeľka školy